ai4bharat/Pralekha huggingface dataset:
صحت اور خاندانی بہبود کی وزارت
پندرہ جولائی 2022 تک کل 22,97,64,327 آبھا نمبر تخلیق کئے گئے
آبھا کی تخلیق کے لئے مدد کے مقصد سے ان شہریوں کے لئے مدد یافتہ طریقے شروع کئے گئے ہیں جنھیں مدد کی ضرورت ہے
حکومت ہند نے ایک آن لائن پلیٹ فارم تخلیق دے کر، صحت سے متعلق اعداد و شمار کے کثیر مقصدی استعمال کے لئے قومی ڈیجیٹل صحت نظام قائم کرنے کے مقصد سے آیوشمان بھارت ڈیجیٹل مشن  شروع کیا ہے، تاکہ شہریوں کا شروع سے آخر تک الیکٹرانک صحت ریکارڈ  محفوظ رکھا جاسکے۔
آبھا نمبر / صحت آئی ڈی، صحت پیشہ وارانہ رجسٹری ، صحت سہولت رجسٹری  اور ڈیٹا منتقلی کے لئے ڈیجیٹل بنیادی ڈھانچہ تیار کیا گیا ہے، تاکہ ڈیجیٹل صحت پلیٹ فارموں میں اس کا استعمال کیا جاسکے۔ آبھا نمبر حاصل کیا جانا رضاکارانہ ہے۔ آیوشمان بھارت صحت کھاتہ  ایک کے وائی سی توثیق کے بعد سبھی عمر کے لوگوں کے لئے وضع کیا جاسکتا ہے۔
آبھا نمبر کسی شخص کو اس کی منفرد آئی ڈی کے طور پر مستقل طور پر دیا جاتا ہے۔ 15 جولائی 2022 تک 22,97,64,327 آبھا نمبر تیار کئے گئے ہیں۔ آبھا نمبر شہریوں کے صحت ریکارڈ رکھنے کے لئے موجودہ ڈیجیٹل صحت مداخلتوں کے طور پر استعمال کیا جاسکتا ہے۔
یہ جانکاری صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے راجیہ سبھا میں آج ایک تحریری جواب میں فراہم کی۔
امور داخلہ کی وزارت
مرکزی وزیر داخلہ جناب امت شاہ نے گذشتہ روز دہلی میں 10،000 بستروں والے ‘سردار پٹیل کووڈ کیئر سنٹر’ کی تیاری کا جائزہ لیا
جناب امت شاہ نے کہا کہ 10،000 بستروں والے سردار پٹیل کوویڈ کیئر سنٹر سے دہلی کے لوگوں کو بڑی راحت ملے گی
وزیر اعظم جناب نریندر مودی کی سربراہی میں مرکزی حکومت اپنے شہریوں کو ہر ممکن مدد فراہم کرنے کے تئیں پرعزم ہے۔
مرکزی وزیر داخلہ نے اس مشکل گھڑی میں کووڈ کیئر سہولت چلا رہے بھارت۔ تبت سرحدی پولیس کی ستائش کی۔ کہا ’’ قوم اور دہلی کے عوام کی خدمت کے تئیں ان کا عزم بے مثال ہے‘‘
مرکزی وزیر داخلہ جناب امت شاہ نے گذشتہ روز دہلی کے رادھا سوامی ستسنگ بیاس میں 10،000 بستروں والے ‘سردار پٹیل کووڈ کیئر سنٹر’ کی تیاری کا جائزہ لیا۔ جناب امت شاہ نے کہا کہ "10،000 بستروں والے اس سینٹر سے دہلی کے لوگوں کو بڑی راحت ملے گی"۔
مرکزی وزیر داخلہ نے کہا ، "میں اپنے بہادر بھارت۔ تبت بارڈر پولیس  کے اہلکاروں کی تعریف کرتا ہوں جو اس مشکل گھڑی میں اس کووڈ کیئر سہولت کو چلائیں گے۔ قوم اور دہلی کے عوام کی خدمت کے تئیں ان کا عزم بے مثال ہے۔ جناب امت شاہ نے زور دے کر کہا کہ وزیر اعظم جناب نریندر مودی کی قیادت میں مرکزی حکومت اپنے شہریوں کو ہر ممکن مدد فراہم کرنے کے تئیں عہدبستہ ہے۔
وزیر داخلہ نے رادھا سوامی ستسنگ بیاس اور ان دیگر تمام افراد کا بھی شکریہ ادا کیا جنہوں نے اس بڑے کووڈ کیئر سہولت کے قیام میں مدد کی۔ اس موقع پر مرکزی وزیر مملکت برائے داخلہ ، شری جی کشن ریڈی ، دہلی کے وزیر اعلی جناب اروند کیجریوال ، مرکزی داخلہ سکریٹری جناب اجے بھلا اور دہلی حکومت کے اعلی عہدیداران بھی موجود تھے۔
امور داخلہ کی وزارت
سابق صدر، بھارت رتن پرنب مکھرجی کے انتقال سے پورے ملک کو افسوس ہوا ہے: وزیر داخلہ امت شاہ
پرنب دا کئی دہائیوں تک بھارتی سیاست کے افق میں اپنے نام کی خاطر سچائی کی طرح کام کرتے رہے
ممبرپارلیمنٹ کی حیثیت سے پرنب دا کی تقریروں نے ایک اچھی بحث کی طرح ملک کو ایک نئی سمت دی ہے: امت شاہ
پرنب دا ہر ایک کو جوڑ کر رکھنے کا فن بخوبی جانتے تھے
پرنب دا ایک تعمیری اپوزیشن کا رول ادا کرنے سے کبھی پیچھے نہیں ہٹے
پرنب مکھرجی نے صدر کے عہدے پر رہتے ہوئے اپنی صلاحیت اور سفارتکاری، بین الاقوامی امور سے ملک کا وقار بلند کیا
مرکزی وزیر داخلہ جناب امت شاہ نے کہا ہے کہ یہ انتہائی افسوس اور دکھ کی بات ہے کہ بھارت رتن جناب پرنب مکھرجی جی آج ہمارے درمیان نہیں ہیں۔ ان کے انتقال سے پورا ملک دکھی ہے۔ اپنے تعزیتی پیغام میں جناب شاہ نے کہا ہ پرنب دا کئی دہائیوں تک بھارتی سیاست کے افق میں سچائی کے ساتھ کام کرتے رہے۔ انہوں نے ملک کو مستحکم کرنے کے لئے انتھک کام کیا۔ ان کی زبردست اور بے لوث خدمات کو کبھی بھی بھلایا نہیں جاسکے گا۔
مرکزی وزیر داخلہ نے کہا کہ پارلیمنٹرین کی حیثیت سے ان کی تقریروں نے ملک کو اچھی بحث کے ساتھ نئی سمت عطا کی اور مختلف نظریہ دیا۔ پرنب دا کا یہ ہنر اور صلاحیت تھی کہ وہ ہر ایک کو جوڑے رکھتا تھا۔ حکومت میں وہ ہمیشہ اپوزیشن کے ساتھ کام کرتے تھے اور جب اپوزیشن میں ہوتے تھے تو وہ ایک تعمیری اپوزیشن کا رول ادا کرنے سے کتراتے تھے۔ انہوں نے لگاتار ملک کو مضبوط کرنے کے لئے کام کیا۔ وزیر داخلہ نے یہ بھی کہا کہ اپوزیشن میں رہ کر پالیسی کی نکتہ چینی ہو یا خود پالیسی طے کرنا ہو دونوں میں پرنب دا کا وسیع نظریہ اور صلاحیت کا ثبوت دکھائی دیتا تھا۔
اپنے طویل اور غیر معمولی کیریئر کے دوران پرنب دا نے خارجی امور، خزانہ، دفاع اور کامرس سمیت بہت سی وزارتوں میں ایک ان مٹ چھاپ چھوڑی۔ جناب شاہ نے کہا کہ ایک بھی غلطی کیے بغیر عوامی زندگی میںاتنا لمبا تعاون اور خدمات اپنے آپ میں ایک بڑا کارنامہ ہے۔ پرنب دا کو سب کو ساتھ رکھنے کا فن بخوبی آتا تھا۔جب وہ اقتدار میں تھے تو ہمیشہ اپوزیشن کے ساتھ تال میل قائم کرنے کے لئے کام کرتے رہے اور جب اپوزیشن میں رہے تو اپوزیشن کا رول نبھانے میں پیچھے نہیں رہے۔
جناب امت شاہ نے کہا کہ خدمت کے وسیلے کے طور پر کانگریس پارٹی چن کر انہوں نے ہندوستانی سیاست کو مضبوط کرنے کے لئے بیش بہا خدمت کی۔ میں سمجھتا ہوں کہ ان کی خدمات ان سبھی نوجوانوں کو تحریک دیتی رہیں گی جو ایک سیاسی کیریر بنانے کے خواہشمند ہیں۔
مرکزی وزیر داخلہ نے یہ بھی کہا کہ جب پرنب دا بھارت کے صدر بنے تو انہوں نے اس سرزمین کے اعلیٰ ترین عہدے کے وقار اور عظمت کو برقرار رکھنے میں کوئی کثر نہیں چھوڑی۔ عام لوگوں کے راشٹرپتی بھون کھولنا ان کا ایک بہت بڑا فیصلہ تھا۔ پرنب دا نے صدر کے عہدے پر رہتے ہوئے ملک وبیرون ملک میں اپنی عملی فطرت، دانشمندی،سفارتکاری اور تاریخ کی معلومات اور بین الاقوامی معاملوں کے اپنے علم کی بدولت ہمیشہ ملک کا وقار بڑھایا۔
آج پرنب دا ہمارے درمیان ہیں ہیں۔ یہ ملک کے تمام شہریوں اور ان لوگوں کے لیے ایک نہ بھرنے والا ناقابل تلافی نقصان ہوگا جو عوامی زندگی میں کام کررہے ہیں۔ میں سمجھتا ہوں تمام خواہشمند سیاست دانوں کو پرنب دا کی زندگی کا پل پل حصے کا مطالعہ کرنا چاہئے کہ کس طرح کوئی انسان غیر متنازع رہتے ہوئے ملک کی تعمیر میں اپنی خدمات پیش کرسکتا ہے۔بھگوان ان کی روح کو تسکین دے اور ان کے گھروالوں کو اس نقصان کو برداشت کرنےکی طاقت دے اور صبر وتمل دے۔ اوم شانتی شانتی۔ شانتی
.......
م ن، ح ا، ع ر
U-5009
(Visitor Counter : 103
وزارت آیوش
آیور ویدک دواؤں کو معیاری بنانا
نئی دلّی ، 30 جولائی/ فارما کوپیا کمیشن آیور ویدک ، سِدھااور یونانی کے نظر ثانی شدہ با قاعدہ ضابطوں اور ریگو لیٹری اصولوں کی اشاعت کے لئے ذمہ دار ہے ۔ یہ شائع شدہ معیارات دواؤں اور کوسمیٹک قانون ، 1940 اور ضابطے ، 1945 کا حصہ بن جاتے ہیں تاکہ اُن پر آیور وید کے خام مال / ادویات کے معیارات کو پورے بھارت میں یکساں طور پر نافذ کیا جا سکے ۔ اب تک حکومت نے آیور وید کے 645 واحد دوا کے مونو گراف اور 203 مرکب دواؤں کے مونو گراف فارما کوپیا میں شائع کئے ہیں ،جو بھارت کے آیوروید کے فارمولوں میں شامل ہو گئے ہیں ، جس میں 986 فارمولے موجود ہیں ۔
ملک میں آیور وید کی دواؤں کو معیاری بنانے کی خاطر حکومت نے آیوش کی وزارت کے تحت ہندوستانی دواؤں اور ہومیو پیتھی کے لئے فارما کوپیا کمیشن قائم کیا ہے ۔ اس کمیشن کا بنیادی کام نظر ثانی شدہ بھارت کا آیور ویدک فارما کوپیا  ، بھارت میں سِدھا کا فارما کوپیا  ، بھارت میں یونانی کا فارما کوپیا  اور بھارت میں ہومیو پیتھی کا فارماکوپیا  کی اشاعت کرنا ہے ۔ فارما کوپیا کے معیارات آیور ویدک ، سدھا ، یونانی اور ہومیو پیتھی کی ادویات کے معیار ، تحفظ اور موثر ہونے کو یقینی بنانے کے لئے بنیاد فراہم کرتے ہیں ۔
یہ معلومات آیوش کے وزیر مملکت جناب سربانند سونووال نے آج لوک سبھا میں ایک تحریری جواب میں پیش کیں ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 7234
(Visitor Counter : 156
سٹرک ٹرانسپورٹ اور شاہراہوں کی وزارت
جناب نتن گڈکری نے دونوں ممالک کے درمیان پائیدار بنیادی ڈھانچے کی ترقی کے لیے جاری شراکت داری کو مضبوط کرنے کے مقصد سے جاپانی وفد سے ملاقات کی
نئی دلی، 25 جنوری، 2023 / سڑک ٹرانسپورٹ اور شاہراہوں کے مرکزی وزیر جناب نتن گڈکری نے جاپان کے وزیر اعظم کے خصوصی مشیر ڈاکٹر مسافومی موری کی قیادت میں جاپان کے وفد اور ممبئی- احمد آباد نیشنل ہائی اسپیڈ ریل پروجیکٹ کے لیے مشترکہ کمیٹی میٹنگ کے چیئرمین سے ملاقات کی۔ نئی دلی میں آج بھارت میں جاپان کے سفیر جناب ہیروشی سوزوکی کی موجودگی میں۔
دونوں ملکوں نے سڑک ٹرانسپورٹ اور لاجسٹکس سروس سے متعلق سڑک کے بنیادی ڈھانچہ کے شعبے میں خیالات اور رائے سے ایک دوسرے کو واقف کرایا اور پائیدار ٹرانسپورٹ کی ترقی، متبادل صاف اور ماحول دوست ایندھن، مسافروں کی نقل و حرکت کے لیے جدید ٹرانزٹ ٹیکنالوجیز کی ترقی کے شعبے میں صلاحیت کی ترقی، ٹیکنالوجی کے اشتراک اور کارگو پر غور کیا۔ شمال مشرقی روڈ نیٹ ورک کنیکٹیویٹی میں بہتری کے پروجیکٹوں کے ساتھ ساتھ بھارت کے شمال مشرقی خطے کے لئے بھارت-جاپان پائیدار ترقی کی پہل پر زور دیا گیا۔
اس میٹنگ نے دونوں ممالک کی مشترکہ اقدار کی مضبوط بنیاد اور حکمت عملی اور اقتصادی معاملات میں مفادات کے ہم آہنگی کی بنیاد پر نقل و حمل اور لاجسٹکس میں عصری چیلنجوں کے موثر حل کے لیے جاپان کے ساتھ بھارت کی مسلسل شراکت داری اور تعاون کو مضبوط بنانے کی راہ ہموار کی۔
.................
ش ح ۔ ا س ۔ت ح
U - 863
(Visitor Counter : 65
قومی مالیاتی رپورٹنگ اتھارٹی
نیشنل فائننشل رپورٹنگ اتھارٹی نے آئی ایل اینڈ ایف ایس کے آڈٹ کوالٹی جائزہ رپورٹ برائے سال2017-18 جاری کی
نئی دلّی، 12 دسمبر /نیشنل فائننشل رپورٹنگ اتھارٹی  نے آئی ایل اینڈ ایف ایس فائننشل سروسز لمیٹیڈ  کو مامور کیا گیا تھا۔
یکم اکتوبر، 2018 میں اس کے قیام کے بعد سے نیشنل فائننشل رپورٹنگ اتھارٹی کی یہ پہلی آڈٹ کوالٹی رپورٹ ہے۔ یہ آڈٹ کوالٹی رپورٹ کمپنیز ایکٹ، 2013 کے سیکشن 132  اور نیشنل فائننشل رپورٹنگ اتھارٹی  رولز، 2018 کے تحت آڈٹنگ اسٹینڈرڈ انڈیا اور اکاؤنٹنگ اسٹینڈرڈ پر عمل در آمد اور نگرانی کے لئے در کار ہے۔
۔۔۔۔۔۔
U.5821
(Visitor Counter : 109
وزارات ثقافت
پچھلے تین سالوں کے دوران سیوا بھوج اسکیم کے تحت 466 لاکھ روپے کی جی ایس ٹی وصولی واپس کی گئی
وزارت ثقافت کی یہ مسلسل کوشش رہی ہے کہ سیوا بھوج سمیت تمام اسکیموں کو فروغ دیا جائے اور مختلف پلیٹ فارم یعنی وزارت کی ویب سائٹ، سوشل میڈیا پلیٹ فارم وغیرہ کے ذریعے اس کی بیداری کو بڑھایا جائے تاکہ اس اسکیم کا فائدہ پورے ملک میں موجود اہل استفادہ کنندگان تک پہنچ سکے۔ گزشتہ 3 سالوں کے دوران سیوا بھوج اسکیم کے تحت ادا کی گئی جی ایس ٹی وصولی کی رقم کی تفصیلات درج ذیل ہیں:
روپے 
|
|
2020-21
|
|
2021-22
|
|
2022-23
|
|
169.00
|
|
154.00
|
|
143.00
سیوا بھوج یوجنا کے تحت، مرکزی سامان اور سروس ٹیکس  اور مرکزی حکومت کے انٹیگریٹڈ گڈس اینڈ سروسز ٹیکس  کا حصہ جو عوام میں مفت کھانا تقسیم کرنے کے لیے اہل خیراتی/مذہبی اداروں کے ذریعہ مخصوص خام کھانے کی اشیا کی خریداری پر ادا کیا جاتا ہے، حکومت ہند کی جانب سے جی ایس ٹی اتھارٹی کے ذریعہ تنظیموں کو ادا کیا جاتا ہے۔ سیوا بھوج اسکیم کے تحت دیے گئے فنڈ کے استعمال میں شفافیت اور جوابدہی کو یقینی بنانے کے لیے درج ذیل طریقہ کار اپنائے گئے ہیں:-
 نیتی آیوگ کے درپن پورٹل کے ساتھ رجسٹریشن کے بعد، خیراتی/مذہبی ادارے وزارت ثقافت کے سی ایس ایم ایس پورٹل میں اپنی درخواست داخل کرتے ہیں اور جمع کراتے ہیں۔
 وزارت ثقافت میں اندراج کے بعد، درخواست دہندہ اپنی درخواست اپنی متعلقہ ریاست/ یو ٹی میں نوڈل سنٹرل ٹیکس آفیسر کو وزارت ثقافت کی طرف سے جاری کردہ رجسٹریشن سرٹیفکیٹ کی نقل کے ساتھ جمع کرتا ہے۔
 درخواست اور رجسٹریشن سرٹیفکیٹ کی وصولی پر نوڈل سینٹرل ٹیکس آفیسر ایک منفرد شناختی نمبر  تیار کرتا ہے۔
 اس کے بعد، متعلقہ جی ایس ٹی اتھارٹی سینٹرل گڈز اینڈ سروسز ٹیکس  اور انٹیگریٹڈ گڈز اینڈ سروسز ٹیکس  میں مرکزی حکومت کے حصہ کی تصدیق شدہ اور اہل خیراتی/ مذہبی اداروں کے سلسلے میں ان کے ذریعے منظور شدہ دعووں کو جاری کرنے کے لیے وزارت کو بھیجتی ہے۔
 وزارت متعلقہ جی ایس ٹی اتھارٹی کو فنڈ فراہم کرتی ہے جو ان خیراتی/ مذہبی اداروں کو مزید ادائیگی کرتی ہے۔
ثقافت، سیاحت اور شمال مشرقی خطے کی ترقی کے وزیر جناب جی کشن ریڈی نے آج راجیہ سبھا میں یہ جواب دیا۔
بھاری صنعتوں کی وزارت
فیم انڈیا سکیم کے مرحلہ- دوئم کے تحت، 7 دسمبر 2022 تک تقریباً 3200 کروڑ روپے کے بقدر مانگ پر مبنی مراعات کی شکل میں 745713 الیکٹرک موٹر گاڑیوں کی معاونت کی گئی
بھاری صنعتوں کے مرکزی وزیر مملکت جناب کرشن پال گرجر نے آج لوک سبھا میں ایک تحریری جواب میں بتایا کہ فیم انڈیا سکیم کے مرحلہ- دوئم کے تحت، 7 دسمبر 2022 تک تقریباً 3200 کروڑ روپے کے بقدر مانگ پر مبنی مراعات کی شکل میں 745713 الیکٹرک موٹر گاڑیوں کی معاونت کی گئی۔اس کے علاوہ ، ایم ایچ آئی نے اس اسکیم کے تحت ، 26 ریاستوں اور مرکز کے زیر انتظام علاقوں میں بین شہر یعنی شہر کے اندر اور ایک شہرسے دوسرے شہر کے لئے آپریشن کی غرض سے 65 شہروں / ایس ٹی یوز/سی ٹی یوز /ریاستی سرکاروں کے اداروں کو 6315 ای بسوں کی منظوری دی ہے۔
حکومت نے یکم اپریل 2019 سے شروع ہونے والی پانچ سالہ مدت بھارت میں ہائبرڈ اور الیکٹرک موٹر گاڑیوں کے استعمال اور مینو فیکچرنگ میں تیزی لانے سے متعلق اسکیم کے دوسرے مرحلے کو نوٹیفائی کیا ہے جس کے لئے کل 10000 کروڑ روپے کے بقدر بجٹی تعاون کیا گیا ہے۔ اس مرحلے میں خاص طور پر سرکاری اور مشترکہ ٹرانسپورٹ کے ذرائع کو بجلی پر مبنی بنانے میں معاونت کرنے پر توجہ مرکوز کی جائے گی اور اس کا مقصد 7090 ای بسوں ،5لاکھ ای تھری وہیلرس ، 55000 ای فور وہیلرس مسافر کاروں اور 10 لاکھ ای ٹووہیلرس کے لئے مانگ پر مبنی مراعات کے ذریعہ معاونت کرنا ہے۔ مذکورہ اسکیم کے تحت ، الیکٹرک بس کے خریداروں کو، الیکٹرک موٹر گاڑیوں کی قیمت خرید میں پیشگی کمی کی شکل میں ترغیبات فراہم کی جارہی ہیں۔
حکومت ہند نے ملک میں الیکٹرک آمد روفت کے استعمال میں در پیش چیلنجوں کے حل کرنے کی غرض سے درج ذیل اقدامات کئے ہیں:
- 11 جون2021 س ، فیم انڈیا اسکیم کے دوسرے مرحلے کے تحت ، مانگ پر مبنی مراعات کو10000 کے ڈبلیو ایچ سے بڑھاکر15000 کے ڈبلیو ایچ کردیا گیا ہے۔ ا س طرح موٹر گاڑیوں کی لاگت کی حد کو 20 فیصد سے بڑھا کر 40 فیصد کا اضافہ کیا گیا ہے۔
- حکومت نے 12 مئی 2021 کو ملک میں بیٹری کی قیمتوں کو کم کرنے کے لیے ملک میں ایڈوانس کیمسٹری سیل  کی مینو فیکچرنگ کے لیے پیدا وار سے منسلک ترغیباتی اسکیم  اسکیم کی منظوری دی۔ بیٹری کی قیمتوں میں کمی کے نتیجے میں الیکٹرک موٹر گاڑیوں کی لاگت میں کمی آئے گی۔
- الیکٹرک موٹرگاڑیاں آٹوموبائل اورموٹر گاڑیوں کے پرزوں وغیرہ کے لیے پیداوار سے منسلک ترغیباتی اسکیم  اسکیم کے تحت آتی ہیں، جسے 15 ستمبر 2021 کو منظور کیا گیا تھا جس کے بجٹ میں 25,938 کروڑ روپے مختص کئے گئے تھے۔
- الیکٹرک موٹر گاڑیوں پر جی ایس ٹی 12 فیصد سے کم کر کے 5 فیصد کر دیا گیا ہے۔ الیکٹرک موٹر گاڑیوں کے چارجرز / چارجنگ اسٹیشنوں پر جی ایس ٹی کو 18 فیصد سے کم کر کے 5 فیصد کر دیا گیا ہے۔
- سڑک نقل و حرکت اور ٹرانسپورٹ اور شاہراہوں کی وزارت  نے اعلان کیا ہے کہ بیٹری سے چلنے والی گاڑیوں کو گرین لائسنس پلیٹیں دی جائیں گی اور انہیں پرمٹ کی شرائط سے مستثنیٰ رکھا جائے گا۔
- ایم او آر ٹی ایچ نے ریاستوں کو الیکٹرک موٹر گاڑیوں پر روڈ ٹیکس معاف کرنے کا مشورہ دیتے ہوئے ایک نوٹیفکیشن جاری کیا، جس کے نتیجے میں الیکٹرک موٹر گاڑیوں کی ابتدائی قیمت کو کم کرنے میں مدد ملے گی۔
کامرس اور صنعت کی وزارتہ
سی آئی پی اے ایم نے دانشورانہ املاک کے مقابلے کے لئے شرکاء کو مدعو کیا
نئی دہلی،25؍فروری، صنعت اور اندرونی تجارت کے فروغ کے محکمے میں آئی پی آر کے فروغ اور بندوبست کے شعبے  نے ایسوچیم اور ایرکسن انڈیا کے اشتراک سے اسکولوں ، پولی ٹیکنیک اداروں ، کالجوں اور یونیورسٹیوں کے طلباء کے لئے ’’آئی پرزم‘‘ نامی دانشورانہ املاک  مقابلے کے دوسرے ایڈیشن کا آغاز کیا ہے۔ نوجوان نسل میں اختراعات اور تخلیق کے کلچر کو فروغ دینے کے مقصد سے یہ مقابلہ نوجوان تخلیق کاروں کو اپنی تخلیقات قومی پلیٹ فارم پر رکھنے کا موقع ملے گا۔
اس سال ’’ روز مرہ کی زندگی میں آئی پی ‘‘ کے موضوع پر دو زمروں یعنی فلم سازی اور کومک کتاب بنانے کے لئے طلباء کو مدعو کیا گیا ہے۔ فلم سازی کے مقابلے میں 60 سیکنڈ طویل اینی میٹڈ ؍ فلم ویڈیو قبول کی جائیں گی جب کہ کومک بک میں شرکاء کو 5 صفحات پر مشتمل کومک میں اپنی کہانی بیان کرنے کے لئے ہمت افزائی کی جائے گی۔ جیتنے والی ٹیموں کو دو لاکھ روپے سے زیادہ کے انعامات دئے جائیں گے جبکہ جس اسکول ؍ کالج یا ادارے سے طلباء کا تعلق ہوگا ، انہیں ایک خصوصی ٹرافی دی جائے گی۔ جیتنے والوں کا اعتراف سی آئی پی اے ایم کی سرکاری ویب سائٹ:  پر بھی کیا جائے گا۔ داخلے کے لئے درخواست موصول ہونے کی آخری تاریخ 30 مئی 2019 ہے۔
آج کی علم پر مبنی معیشت میں ، جہاں اختراعات ، ترقی اور ملک کی کامیابی کا تعین کرتی ہیں ، آئی پی سے متعلق بیداری بہت اہم ہوگئی ہے۔ بیداری پیدا کرنے سے نہ صرف اختراعات کے بارے میں طلباء کو تحریک ملتی ہے بلکہ یہ آئی پی کے حقوق اور نقل تیار کرنے وغیرہ کی روک تھام میں بھی مدد کرتی ہے۔
مقابلے سے متعلق تفصیلات اور تازہ حالات کے بارے میں :  ویب سائٹ دیکھی جاسکتی ہے۔ اس کے علاوہ سی آئی پی اے اہم کو ٹوئیٹر پر @CIPAM_Indiaیا فیس بک پر CIPAM Indiaپر رسائی حاصل کی جاسکتی ہے۔
قومی آئی پی آر پالیسی ملک میں متحریک آئی پی ماحول قائم کرنے کے لئے 12 مئی 2016 کو منظور کی گئی تھی۔ لوگوں تک رسائی اور فروغ کے لئے سرگرمیوں کے ذریعے آئی پی آر سے متعلق بیداری پیدا کرنا پالیسی کا اہم مقصد ہے۔ ڈی پی آئی آئی ٹی کی سرپرستی میں آئی پی آر کے فروغ اور بندوبست کا شعبہ ملک گیر سطح پر آئی پی آر سے متعلق بیداری مہم سمیت رسائی کی بہت سی سرگرمیوں میں مصروف ہے۔
U-1224
(Visitor Counter : 96
کوئلے کی وزارت
کول انڈیا غیر- ایگزیکٹو افرادی قوت کے لیے اجرت کے معاہدے کو جلد از جلد مکمل کرنے کے حق میں ہے
باہمی متفقہ معاہدے کے لیے مذاکرات جاری ہیں
کوئلہ کی وزارت نے وضاحت کی ہے کہ کول انڈیا لمیٹڈ  نے اب تک این سی ڈبلیو اے - XI کے تحت پانچ میٹنگیں کی ہیں۔ کمپنی کا مقصد اپنی نان ایگزیکٹیو افرادی قوت کے اجرت کے معاہدے کو جلد از جلد باہمی رضامندی کے ساتھ مکمل کرنا ہے۔
سی آئی ایل اپنی یونینوں کے ساتھ دوستانہ اور ہم آہنگی پر مبنی تعلقات برقرار رکھتا ہے اور ملک میں کوئلے کے شعبے کی اہمیت کے پیش نظر کسی بھی اختلاف یا ہڑتال سے بچنے کی ہر ممکن کوشش کرتا ہے۔ چنانچہ اس تعلق سے بات چیت جاری ہے اور عام طور پر معاہدے پر پہنچنے میں وقت لگتا ہے۔
یہ بات قابل ذکر ہے کہ سی آئی ایل ملک کا پہلا سی پی ایس یو ہے جس نے پچھلے تین اجرتوں کے معاہدوں کو کامیابی کے ساتھ انجام دیا ہے۔ اس روایت کو برقرار رکھتے ہوئے، سی آئی ایل کو اس بار بھی اجرت کے معاہدے پر جلد مہر لگنے کی امید ہے۔
مزید کہا گیا ہے کہ مذکورہ بیان کے خلاف کوئی بھی رپورٹ حقیقتاً غلط اور یک طرفہ ہے۔
وزارت آیوش
دہلی میں آیوش اصطلاحات کو معیاری شکل دینے سے متعلق بین الاقوامی کانفرنس اختتام پذیر ہوئی
نئی دہلی،26؍فروری،علاج کے آیوروید، یونانی اور سدھا طریق کار میں تشخیص اور اصطلاحات کو معیاری شکل دینے سے متعلق دو روزہ بین الاقوامی کانفرنس آج نئی دہلی میں اختتام پذیر ہوئی۔ اس کانفرنس میں روایتی دواؤں  سے متعلق نئی دہلی اعلامئے کو منظوری دی گئی۔
اس کانفرنس میں روایتی دواؤں کے مقصد کے لئے جو 16 ممالک یکجا ہوئے، وہ ہیں سری لنکا ، ماریشس ، سربیا ، کیورا کاؤ ، کیوبا ، میانما، استوائی گی، قطر ، گھانا ، بھوٹان ، از بیکستان ، بھارت ، سوئٹزر لینڈ، ایران ، جمائیکا اور جاپان۔
آئی سی او ، ایس ڈی آئی ، ٹی اے یو ایس – 2020 ابھی تک کی سب سے بڑی ایسی کانفرنس ہے جو روایتی دواؤں کی تشخیص اور اصطلاحات کو معیاری شکل دینے کے مقصد سے منعقد کی گئی تھی۔ یہ کانفرنس اپنے شرکاء کی تعداد کے حوالے سے سب سے بڑی کانفرنس تھی جس میں سبھی بر اعظموں سے تعلق رکھنے والے ملکوں نے شرکت کی۔
یہ کانفرنس بیماریوں کی بین الاقوامی درجہ بندی کو تصوراتی طور پر روایتی طریق علاج تک وسعت دینے کے مقصد کو آگے بڑھانے میں کامیاب رہی، اور سبھی ملکوں نے اس کام کی توثیق کی۔ اس بات پر بھی اتفاق کیا گیا کہ آئی سی ڈی کے روایتی دواؤں کے باب کے دوسرے حصے پر کئے جانے والے کام میں تیزی لائی جائے اور اس کے لئے متعلقہ فریق کی حیثیت رکھنے والے ملکوں کی اجتماعی ومربوط کوششوں کی ضرورت ہے۔ آئی سی ڈی کے ٹی ایم باب میں شمولیت کے لئے آیوروید ، یونانی اور سدھا طریقہ ہائے علاج کی مطابقت کر بھی ظاہر کیا گیا۔
نئی دہلی اعلامئے میں روایتی دواؤں کے تئیں ، ایک اہم حفظان صحت نظام کے طور پر ملکوں کے عہد پر زور دیا گیا۔ مزید یہ کہ آیوروید ، یونانی اور سدھا جیسی روایتی طریقہ علاج کو شامل کئے جانے کا موقع بھی طلب کیا گیا۔ اس طریق علاج کو عالمی صحت تنظیم ڈبلیو ایچ او کی بیماریوں کی بین الاقوامی درجہ بندی میں شا مل کیا جانا چاہئے، جو دنیا بھر میں صحت کی دیکھ بھال کے لئے معیاری تشخیص کا ایک طریقہ ہے۔
۔۔۔۔۔

U-948
(Visitor Counter : 70
امور داخلہ کی وزارت
مرکزی وزیر داخلہ جناب امت شاہ نے وزیر اعظم نریندر مودی کی سالگرہ پر انھیں مبارکباد پیش کی
میں ملک کے سب سے پیارے رہنما اور ہم سبھی کے لیے محرک، وزیر اعظم نریندر مودی کو ان کے یوم پیدائش پر نیک خواہشات کا اظہار کرتا ہوں اور میں ان کی اچھی صحت اور لمبی عمر کے لیے دعا گو ہوں
جناب مودی نے ہندوستان-سب سے پہلے کے اپنے نقطہ نظر اور غریبوں کی فلاح و بہبود کے لیے کام کرنے کے عزم سے ناممکن کاموں کو ممکن بنا دیا ہے
غریبوں کی فلاح و بہبود، گڈ گورننس، ترقی، قومی سلامتی اور تاریخی اصلاحات کے لیے بیک وقت اور مسلسل کوششیں کر کے جناب مودی نے ہندوستان کو اعلیٰ مقام پر لے جانے کے اپنے عزم کو پورا کیا ہے
یہ فیصلہ کن قیادت اور اس قیادت پر عوام کے غیر متزلزل اعتماد کی وجہ سے ممکن ہوا ہے
ایک محفوظ، مضبوط اور خود انحصار نئے ہندوستان کے بانی جناب مودی کی زندگی خدمت اور لگن کی ایک مثال ہے
آزادی کے بعد پہلی بار کروڑوں غریبوں کو ان کے حقوق دے کر جناب مودی نے ان میں امید اور یقین کا جذبہ پیدا کیا ہے، آج سماج کا ہر طبقہ مضبوطی سے جناب مودی کے پیچھے چٹان کی طرح کھڑا ہے
ہندوستانی ثقافت کی حمایت کرنے اور فروغ دینے کے ذریعے، جناب مودی نے ملک کو اس کی اصل جڑوں سے وابستہ کرکے ترقی کے ہر شعبے میں آگے بڑھایا ہے
آج کا نیا ہندوستان جناب مودی کے وژن اور قیادت میں ایک عالمی طاقت کے طور پر ابھرا ہے اور اس نے ایک عالمی لیڈر کے طور پر اپنی شناخت بنائی ہے، جس کی دنیا عزت کرتی ہے
مرکزی وزیر داخلہ اور وزیر تعاون جناب امت شاہ نے وزیر اعظم جناب نریندر مودی کو ان کی سالگرہ پر مبارکباد دی ہے۔ انھوں نے کہا، میں ان کی اچھی صحت اور لمبی عمر کے لیے دعا گو ہوں۔ جناب مودی نے غریبوں کی فلاح و بہبود کے لیے ہندوستان-سب سے پہلے کے اپنے نقطہ نظر اور عزم کے ساتھ ناممکن کاموں کو ممکن بنایا ہے۔
مرکزی وزیر داخلہ اور وزیر تعاون نے کہا کہ غریبوں کی فلاح و بہبود، اچھی حکمرانی، ترقی، قومی سلامتی اور تاریخی اصلاحات کے لیے بیک وقت اور مسلسل کوششیں کرکے جناب مودی نے ہندوستان کو اعلیٰ مقام پر لے جانے کے اپنے عزم کو پورا کیا ہے۔ یہ ان کی قیادت پر عوام کے غیر متزلزل اعتماد کی وجہ سے ہی ممکن ہوا ہے۔
جناب امت شاہ نے یہ بھی کہا کہ ایک محفوظ، مضبوط اور خود انحصار نئے ہندوستان کے بانی جناب مودی کی زندگی خدمت اور لگن کی علامت ہے۔ آزادی کے بعد پہلی بار، کروڑوں غریبوں کو ان کے حقوق دے کر، جناب مودی نے ان میں امید اور یقین کا جذبہ پیدا کیا، آج سماج کا ہر طبقہ مضبوطی کے ساتھ جناب مودی کے پیچھے چٹان کی طرح کھڑا ہے۔
مرکزی وزیر داخلہ اور وزیر تعاون نے کہا کہ ہندوستانی ثقافت کی حمایت کرنے اور فروغ دینے کے ذریعہ، جناب مودی نے ملک کو اس کی اصل جڑوں سے وابستہ کرکے ترقی کے ہر شعبے میں آگے بڑھایا ہے۔ آج کا نیا ہندوستان جناب مودی کے وژن اور قیادت میں ایک عالمی طاقت کے طور پر ابھرا ہے اور اس نے ایک عالمی رہنما کے طور پر اپنی شناخت بنائی ہے، جس کی دنیا عزت کرتی ہے۔
ٹیکسٹائلز کی وزارت
ٹیکسٹائل کے مرکزی وزیر جناب پیوش گوئل نے راجکوٹ میں ٹیکسٹائل ایڈوائزری گروپ کے ساتھ چھٹی انٹرایکٹو میٹنگ کی تاکہ کپاس کی ویلیو چین کے لیے اقدامات کا جائزہ لیا جا سکے
’’کستوری کاٹن انڈیا‘‘ کے ٹریسیبلٹی، سرٹیفیکیشن اور برانڈنگ سے متعلق پروجیکٹ کا آغاز ہوا
این ایف ایس ایم کے تحت مرکز کی 41.87 کروڑ روپے کی فنڈنگ کے ساتھ کپاس کی پیداواری صلاحیت کو بڑھانے کے لیے ہولیسٹک پلان کی حتمی منظوری
زراعت اور کسانوں کی بہبود کی وزارت کے ساتھ مل کر نامیاتی کپاس کی پیداوار کو بڑھایا جائے گا
ٹیکسٹائل، کامرس اور صنعت اور صارفین کے امور اور خوراک اور عوامی تقسیم کے عزت مآب مرکزی وزیر جناب پیوش گوئل نے 22 اپریل 2023 کو ٹیکسٹائل ایڈوائزری گروپ  کے ساتھ چھٹے انٹرایکٹو میٹنگ کی صدارت کی۔ کاٹن ویلیو چین کے لیے، سوراشٹرا تمل سنگم کے حصے کے طور پر جو راجکوٹ میں گجرات میں 'ایک بھارت شریشٹھ بھارت' اقدام کے تحت منعقد کیا جا رہا ہے۔
جناب پیوش گوئل نے کستوری کاٹن انڈیا کی ٹریس ایبلٹی، سرٹیفیکیشن اور برانڈنگ کے پروجیکٹ میں ہونے والی پیشرفت کو نوٹ کیا اور اس بات کی تعریف کی کہ ہندوستانی کپاس کی برانڈنگ سے کسانوں سے لے کر آخری صارفین تک کپاس کی پوری قدر کی زنجیر میں بہت زیادہ اضافہ ہوگا۔
انہوں نے نشاندہی کی کہ بھارتی کپاس کا معیار کسانوں اور صنعت دونوں کے لیے فائدہ مند ہے۔ اسٹیئرنگ کمیٹی اور ایپکس کمیٹی کی میٹنگیں ہو چکی ہیں اور پروجیکٹ کے لیے فنڈز جاری ہو چکے ہیں اور کستوری انڈیا کاٹن کی ٹریس ایبلٹی، سرٹیفیکیشن اور برانڈنگ پر کام شروع ہو گیا ہے۔
انہوں نے ٹیکس پروسل سے اپیل کی کہ وہ کستوری کپاس کو مقامی اور بین الاقوامی منڈیوں میں پریمیم کاٹن کے طور پر برانڈ کرنے کے لیے جارحانہ کوششیں کرے۔
ایچ ڈی پی ایس، کلوزر اسپیسنگ اور ای ایل ایس کی ٹکنالوجی کو ہدف بنا کر کپاس کی پیداواری صلاحیت کو بڑھانے کے ہولیسٹک پلان کی حتمی منظوری روپے کی رقم سے۔ این ایف ایس ایم کے تحت ایم او اے اینڈ ایف ڈبلیو سے 4186.85 لاکھ روپے حاصل کیے گئے۔ راجستھان میں گاؤں/کسانوں کی کلسٹر وار شناخت کو حتمی شکل دے دی گئی ہے اور کپاس کی کاشت کرنے والی باقی تمام ریاستوں میں بھی یہی کام جاری ہے جہاں آنے والے کپاس کے سیزن 24-2023 کے لیے بوائی کی جائے گی۔
جناب گوئل نے نامیاتی کپاس کے لیے سرٹیفیکیشن سسٹم کو مضبوط بنانے کی ضرورت پر زور دیا اور کپاس کے کاشتکاروں کے درمیان نامیاتی کپاس کی پیداوار کو فروغ دینے میں فعال شرکت کے لیے صنعت سے درخواست کی۔ عزت مآب وزیر نے ماہرین کا ایک ورکنگ گروپ بنانے کا مشورہ دیا، صنعت کے نمائندے، متعلقہ وزارتوں اور دیگر متعلقہ فریقوں کو کلسٹر کی بنیاد پر نامیاتی کپاس کی پیداوار کو بڑھانے کے لیے تفصیلی لائحہ عمل تیار کرنے کا مشورہ دیا۔
محترمہ درشنا وی جردوش، عزت مآب وزیر مملکت برائے ٹیکسٹائل اور ریلویز اور ٹیگ کے چیئرمین جناب سریش کوٹک نے بھی ٹیگ میٹنگ کی رہنمائی کی۔
ٹیکسٹائل کی وزارت کی سکریٹری محترمہ رچنا شاہ نے کاٹن ویلیو چین کے تمام متعلقہ فریقوں سے ایک مربوط انداز میں کام کرنے کی اپیل کی، کاٹن ٹیکسٹائل ویلیو چین میں فارم سے فارن تک کے فائیو ایف کے معزز وزیر اعظم کے خواب کو پورا کرنے اور پروڈیوسروں کو قیمتی منافع بڑھانے کے لیے کپاس میں دوبارہ بالادستی حاصل کرنے کے لیے۔
میٹنگ کے دوران زراعت اور کسانوں کی بہبود کی وزارت، سی سی آئی، اے پی ای ڈی اے، بی آئی ایس، متعلقہ وزارتوں کے دیگر سینئر حکام اور کپاس کی پوری ویلیو چین کے متعلقہ فریقوں کے نمائندے بھی موجود تھے۔
۔۔۔۔
ش ح۔ا س۔ ت ح ۔
U–4379
(Visitor Counter : 59